সূত্র বলছে, এ ক্ষেত্রে আইনুল হকের ইচ্ছার কারণেই সনদের মেয়াদ অর্ধেক করা হয়েছে। কারণ, প্রতিবার এনওসি সনদ দিতে মোটা অঙ্কের ঘুষ গ্রহণের সুযোগ পান ডিজি। এদিকে ১৫টি প্রতিষ্ঠানকে কাগজপত্র দাখিলের ভিত্তিতে যে অনুমোদন দেয়ার সিদ্ধান্ত হয় সভায়; সেগুলোর ভেতর যারা ডিজির গোপন চাহিদার আলোকে মোটা অঙ্কের ঘুষ দিয়েছে, তারাই চূড়ান্ত অনাপত্তি সনদ পেয়েছে। আর যারা ঘুষ দিতে অস্বীকৃতি জানিয়েছে, তাদের সেই সনদ মেলেনি। এমনই একটি প্রতিষ্ঠান ‘ইসলাম এগ্রোভেট মিলিডেট’। প্রতিষ্ঠানটি পোল্ট্রি খাদ্য উপকরণ আমদানির জন্য ছাড়পত্র প্রদানের আবেদন করে। বৈঠকের রেজুলেশনে সুনির্দিষ্টভাবে ইসলাম এগ্রোভেটের আবেদন অনুমোদনের ও মিল পরিদর্শনের সিদ্ধান্ত হলে প্রতিষ্ঠানটি প্রয়োজনীয় সব ধরনের কাগজপত্র জমা দেয়। কিন্তু অধিদফতর থেকে কিছুই জানানো হয়নি তাদেরকে। ফিডসিলটিও পরিদর্শনের ব্যবস্থা নেয়া হয়নি বারবার যোগাযোগ করার পরও।